मेले में तीसरे दिन खरीदारी में तेजी
भास्कर संवाददाता| बांसवाड़ा
शहरके बांसवाड़ा-डूंगरपुर लिंक रोड पर अनिकेत कैंपस में चल रहे मेगा ट्रेड फेयर में तीसरे दिन शनिवार को शाम ढलने के साथ लोगों की भीड़ बढ़ी, वहीं ग्राहकी में इजाफे से बाहर से आए कारोबारियों में भी उत्साह रहा।
जय अंबे इवेंट और दैनिक भास्कर की भागीदारी में चल रहे 11 दिवसीय ट्रेड फेयर इससे पहले दिन में ग्रामीण इलाकों से आए लोगों ने दैनिक जरूरतों का सामान खरीदा। यहां शाम को मेले में गणेश वंदन कार्यक्रम अमृत न्यूज एजेंसी के प्रॉपराइटर अर्पित मेघावत और धेनुका भावसार के प्रॉपराइटर राजेश भावसार के सान्निध्य में हुआ।
इस अवसर पर सब एजेंट हरीश शर्मा, नरेंद्र श्रीमाल, छोटूभाई सोनी, भुवनेशसिंह राव, दीपक जोशी, दिलीप तंबोली, बबनभाई, इकरारभाई, यशवंत जैन, मनोज, जयेश निनामा, विनोद जोशी के अलावा कैप्टेन कम्युनिकेशन के कृष्णकांत तिवारी, लोकेश श्रीमाल, राजीव भावसार और नरेंद्र जैन मौजूद थे। इधर, मेला प्रांगण में और दुकानें लगने का क्रम तीसरे दिन भी जारी रहा। मेला व्यवस्थापक जगराम गुर्जर के अनुसार 11 दिन तक चलने वाले इस मेले के शुरुआती दाैर में ही लोगों का रेडिमेड कपड़ों की नई रेंज और घरेलू उपयोग के प्रति लोगों का आकर्षण ज्यादा दिखलाई दे रहा है। मेले में राजस्थान के ही नहीं, उत्तरप्रदेश, बिहार, दिल्ली, गुजरात के कारीगरों द्वारा निर्मित नामी उत्पादों की दुकानें, बच्चों के मनोरंजन के लिए साधन और खाने-पीने की स्टाॅलें लुभा रही हैं। यहां कुछ और व्यापारियों ने मेले में भागीदारी की पेशकश की है। इसके मद्देनजर व्यवस्थाएं बढ़ाई जा रही हैं।
शहर के लिंक रोड पर स्थित अनिकेत कैंपस में चल रहे जय अंबे इवेंट दैनिक भास्कर के मेगा ट्रेड फेयर में दीप प्रज्ज्वलित करते प्रतिनिधि।
hin_Deva bho_Deva hin_Deva hin_Deva hin_Deva bho_Deva